גבריאל דבראשוילי

הרב גבריאל דבראשוילי (תרנ"ו, 1896 – ו' בטבת תשמ"ו, 1985) היה רבה של יהדות סוראמי שבגאורגיה וממנהיגיה הרוחניים של יהדות גאורגיה בישראל.

ביוגרפיה
נולד בעיר צחינוואלי שבגאורגיה, בנם של רחמים ואסתר דבראשוילי. למד אצל הרב אברהם חוולס, תלמידו ושליחו של הרב יצחק אלחנן ספקטור. בהמלצתו נסע אל רבי חיים סולובייצ'יק מבְּרִיסְק, שם למד כשלוש שנים. הוא שימש את הרב סולובייצ'יק, והוסמך על ידו לשוחט. כשסיים את לימודיו חזר לגרוזיה, שם נשא את נעמי. לאחר נישואיו התמנה כרבה הראשי של העיר סוראמי. הנהיג את הקהילה היהודית בסוראמי למעלה מששים שנה.

בשנת 1973 עלה לישראל, והתיישב בשכונת נווה יעקב בירושלים. היה ממנהיגיה הרוחניים של יהדות גאורגיה בישראל. היה פעיל יחד עם שני אחיו, הרבנים משה דבראשוילי ויעקב דבראשוילי, בפעילות רוחנית ותורנית בקרב עולי גאורגיה בישראל.

נכדו הוא יצחק אילן, לימים סגן ראש השב"כ ומעמודי התווך של קהילת הביטחון בישראל.

נפטר בשנת 1985, ונקבר בחלקת יוצאי גרוזיה בבית הקברות היהודי בהר הזיתים.

קישורים חיצוניים
 חכם גבריאל דבראשוילי, באתר "בית רפאל"

הערות שוליים

יהודים הקבורים בהר הזיתים
ירושלים: אישים
עולים בשנות ה-1970
רבנים גאורגים
תלמידי רבי חיים סולובייצ'יק
ישראלים שנולדו ב-1896
ישראלים שנפטרו ב-1985